**Aaro Mika Johannes Vidgren** (s. 30. toukokuuta 1997 Lohja) on suomalainen jääkiekkoilija, joka pelaa SM-liigajoukkue JYPissä. Hän on pelipaikaltaan oikea laitahyökkääjä, mutta Vidgren osaa pelata myös keskellä.

Ura
---

### Seuraura

Vidgren on Lohjan Kisa-Veikkojen kasvatti. Hän siirtyi 12-vuotiaana Helsingin IFK:n kaudeksi 2009–2010. Yhden siellä vietetyn vuoden jälkeen Vidgren siirtyi kaudeksi 2010–2011 Turun Palloseuraan. Hän toimi kaudella 2013–2014 seuran B-nuorten varakapteenina.

Kaudeksi 2014–2015 Vidgren siirtyi Rauman Lukon A-nuoriin. Kaudella 2015–2016 hän debytoi seuran SM-liigajoukkueessa. Vidgren teki liigadebyyttinsä 25. syyskuuta 2015 Pelicansia vastaan. Hänet merkittiin Lukon kolmosketjun vasempaan laitaan Turo Asplundin ja Nestori Lähteen viereen. Vidgren sai ottelussa jääaikaa 6.11 minuuttia. Hän pelasi SM-liigassa kauden aikana kaikkiaan seitsemän runkosarjaottelua tehden yhden syöttöpisteen. Vidgren pelasi kauden aikana myös lainalla Mestis-joukkue KeuPa HT:ssä, jossa hän pelasi 12 runkosarja- ja kuusi playoff-ottelua. Lukko oli nimennyt Vidgrenin ns. nuorten pelaajien listalle, joten hän vahvisti seuran A-nuorten ja SM-liigajoukkueen kauden päätyttyä KeuPaa pudotuspeleissä.

Huhtikuussa 2016 Vidgren teki vuoden mittaisen jatkosopimuksen Lukon kanssa. Kausi 2016–2017 oli hänen tulokaskautensa SM-liigassa, joka toi Vidgrenille 42 runkosarjaottelussa tehot 1+2=3. Hän pelasi myös neljä Mestarien liigan ottelua ilman tehopisteitä. Vidgren teki liigauransa avausmaalin 18. lokakuuta 2016 vieraissa JYPiä vastaan. Hän sai ottelussa myös syöttöpisteen toisen ensimmäisen SM-liigamaalinsa tehneen pelaajan, Eetu Koivistoisen osumaan. Helmikuussa 2017 Vidgren teki Lukon kanssa kaksivuotisen jatkosopimuksen. Samassa kuussa siirtotakarajalla hänen kerrottiin pelaavan kauden 2016–2017 loppuun KeuPassa. Koska Lukko oli nimennyt Vidgrenin ns. nuorten pelaajien listalle, joukkueella oli oikeus kutsua hänet vahvuuteensa vielä siirtotakarajan jälkeenkin. Vidgren siirtyi Mestis-kauden jälkeen vahvistamaan Lukon A-nuoria, jossa Vidgren voitti kauden päätteeksi SM-pronssia.

Kaudeksi 2017–2018 Vidgren siirtyi varaamattomana pelaajana eli ns. *tender-sopimuksella* USHL-junioriliigan Chicago Steeliin. Hän oli joukkueen toiseksi paras maalintekijä ja neljänneksi paras pistemies tehoilla 24+22=46. Vidgren jakoi koko liigan maalipörssin kymmenennen sijan kuuden muun pelaajan kanssa. Pudotuspeleissä hän oli tehoilla 4+3=7 Steelin paras maalintekijä ja jakoi sisäisen pistepörssin voiton Blake McLaughlinin ja Samuel Bučekin kanssa. Vidgren palasi alkuperäisen sopimuksensa mukaisesti Lukkoon kaudeksi 2018–2019. Hän nosti osakkeitaan tulokaskaudestaan ja teki 60 runkosarjaottelussa tehot 6+7=13 ja seitsemässä playoff-ottelussa yhden maalin.

Vidgren siirtyi kaudeksi 2019–2020 kaksivuotisella sopimuksella Vaasan Sportiin. Maaliskuussa 2021 hän teki seuran kanssa vuoden mittaisen jatkosopimuksen. Kaudella 2021–2022 Vidgrenin seitsemästä maalista neljä syntyi alivoimalla.

Kaudeksi 2022–2023 Vidgren siirtyi kolmivuotisella sopimuksella JYPiin. Joukkuetta siirtyi myös valmentamaan hänelle alle 20-vuotiaiden maajoukkueesta tuttu Jukka Rautakorpi. Vidgren teki SM-liigan yhden kauden piste-ennätyksensä tehoilla 8+9=17. Hänen teholukemansa +6 oli JYPin hyökkääjistä paras. Kaudella 2023–2024 Vidgren jakoi 95 minuutillaan SM-liigan jäähypörssin kolmannen sijan KalPan Jaakko Lantan kanssa.

### Maajoukkueura

Vidgren putosi viimeisten joukossa Suomen alle 20-vuotiaiden MM-joukkueesta vuoden 2017 turnaukseen. Yhteensä hän on pelannut 13 nuorten ja 12 poikien maaottelua.

Muuta
-----

Vidgrenin isoveli Anton on pelannut myös jääkiekkoa. Veljesten isä Arto Vidgren pelasi jalkapalloa maalivahtina SM-sarjatasolla Kuopion Pallotovereissa. Vidgrenin isosetä oli metsäkoneyhtiö Ponssen perustaja Einari Vidgren.

Aaro harrasti lapsena myös jalkapalloa Lohjan Pallossa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Lukko | A-SM | 47 | 4 | 2 | 6 | 44 | – | – | – | – | – |
| 2015–2016 | Lukko | A-SM | 40 | 10 | 12 | 22 | 46 | – | – | – | – | – |
|  | Lukko | SM-liiga | 7 | 0 | 1 | 1 | 2 | – | – | – | – | – |
|  | KeuPa HT | Mestis | 12 | 1 | 1 | 2 | 10 | 6 | 1 | 0 | 1 | 0 |
| 2016–2017 | Lukko | A-SM | – | – | – | – | – | 4 | 0 | 1 | 1 | 2 |
|  | Lukko | SM-liiga | 42 | 1 | 2 | 3 | 14 | – | – | – | – | – |
|  | KeuPa HT | Mestis | 13 | 1 | 3 | 4 | 18 | 4 | 1 | 1 | 2 | 25 |
| 2017–2018 | Chicago Steel | USHL | 60 | 24 | 22 | 46 | 54 | 7 | 4 | 3 | 7 | 6 |
| 2018–2019 | Lukko | SM-liiga | 60 | 6 | 7 | 13 | 22 | 7 | 1 | 0 | 1 | 2 |
| 2019–2020 | Sport | SM-liiga | 51 | 1 | 11 | 12 | 24 | – | – | – | – | – |
| 2020–2021 | Sport | SM-liiga | 52 | 2 | 5 | 7 | 14 | 2 | 0 | 0 | 0 | 0 |
| 2021–2022 | Sport | SM-liiga | 50 | 7 | 0 | 7 | 18 | – | – | – | – | – |
| 2022–2023 | JYP | SM-liiga | 58 | 9 | 8 | 17 | 28 | – | – | – | – | – |
| 2023–2024 | JYP | SM-liiga | 55 | 3 | 6 | 9 | 95 | – | – | – | – | – |
| 8 kautta | yhteensä | SM-liiga | 376 | 29 | 40 | 69 | 217 | 9 | 1 | 0 | 1 | 2 |
| 2 kautta | yhteensä | Mestis | 25 | 2 | 4 | 6 | 28 | 10 | 2 | 1 | 3 | 25 |

Lähteet
-------

* Aaro Vidgren The Internet Hockey Databasessa (englanniksi)
* Aaro Vidgren Eurohockey-sivustolla (englanniksi)
* Aaro Vidgren *Elite Prospects*. Everysport Media Group AB.  (englanniksi)

### Viitteet

1. ↑  Aaro Vidgren ahkeroi kaudella 2022–2023 oman henkilökohtaisen piste-ennätyksen uusiksi. *Jatkoaika.com*.  15.3.2023. Jatkoaika r.y. Viitattu 23.3.2023.
2. 1 2  Tilastot - Aaro Vidgren *liiga.fi*. Jääkiekon SM-liiga Oy. Viitattu 23.3.2023.
3. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
4. 1 2 3 4 5 6 7  Aaro Vidgren *Elite Prospects*. Everysport Media Group AB.  (englanniksi)
5. ↑  Mäkeläinen, Kimmo: Mitä tekee Eric Perrin? – "Ei ole tulossa Lukkoon" *satakunnankansa.fi*.  31.5.2018. Marva Media Oy. Viitattu 1.6.2018.
6. 1 2 3  Urhola, Jukka: Vidgren poikien maajoukkueeseen *lansi-uusimaa.fi*.  8.3.2012. LOHJA:  Etelä-Suomen Media Oy.  Arkistoitu 27.9.2015. Viitattu 26.9.2015.
7. ↑  Niloni, Marko: Lukon erikoistilanteet masensivat Pelicansin *Jatkoaika.com*.  25.9.2015. Jatkoaika r.y. Viitattu 25.3.2024.
8. ↑  Kokoonpanot *liiga.fi*.  25.9.2015. Jääkiekon SM-liiga Oy. Viitattu 25.4.2020.
9. ↑  Ottelutilastot *liiga.fi*.  25.9.2015. Jääkiekon SM-liiga Oy. Viitattu 26.9.2015.
10. ↑  Lukolle vahvistusta puolustukseen ja hyökkäykseen – Riikola siirtyy Raumalle *Jatkoaika.com*.  18.4.2016. Jatkoaika r.y. Viitattu 18.4.2016.
11. ↑  Korkalainen, Jere: Traaginen tapahtuma ja kahdeksan maalia − JYPille niukka voitto *Jatkoaika.com*.  18.10.2016. Jatkoaika r.y. Viitattu 25.3.2024.
12. ↑  Tiistain SM-liigakierroksella hurja 33 maalin ilta *MTVuutiset.fi*.  18.10.2016. Telia Company AB. Viitattu 25.3.2024.
13. ↑  Vidgrenille jatkoa Lukkoon *Jatkoaika.com*.  7.2.2017. Jatkoaika r.y. Viitattu 7.2.2017.
14. ↑  Mäkeläinen, Kimmo: Liedes palaa Lukkoon, Vidgren lähti Keuruulle *ls24.fi*.  15.2.2017. Marva Media Oy. Viitattu 16.2.2017.
15. ↑  Elite Prospects - USHL Stats 2017-2018 *eliteprospects.com*. Everysport Media Group AB. Viitattu 31.3.2021. (englanniksi)
16. ↑  Elite Prospects - Chicago Steel *eliteprospects.com*. Everysport Media Group AB. Viitattu 31.3.2021. (englanniksi)
17. ↑  Aaro Vidgren siirtyy USHL:ään kaudeksi 2017–18 ja palaa Lukkoon kauden päätteeksi *raumanlukko.fi*.  21.8.2017. Rauman Lukko Oy. Viitattu 21.8.2017.
18. ↑  Sportille kolme hyökkääjävahvistusta - Hermeksen tehomies Markkula Vaasaan *Jatkoaika.com*.  11.4.2019. Jatkoaika r.y. Viitattu 11.4.2019.
19. ↑  Sport sopimuksiin kahden raatajansa kanssa - konkarihyökkääjä Riska jatkaa Vaasassa *Jatkoaika.com*.  31.3.2021. Jatkoaika r.y. Viitattu 31.3.2021.
20. ↑  Tarkkanen, Joni: Sportin pelaaja-arviot 2021−2022: Johansson ja Heshka kannattelivat puolustusosastoa, mutta hyökkääjien osalta tehot jäivät piippuun *Jatkoaika.com*.  2.4.2022. Jatkoaika r.y. Viitattu 16.4.2022.
21. ↑  Nieminen, Janne: Petman ja Vidgren JYPin uusimmat vahvistukset *Jatkoaika.com*.  25.4.2022. Jatkoaika r.y. Viitattu 25.4.2022.
22. ↑  Elite Prospects - JYP *eliteprospects.com*. Everysport Media Group AB. Viitattu 23.3.2023. (englanniksi)
23. ↑  Elite Prospects - Liiga Stats 2023-2024 *eliteprospects.com*. Everysport Media Group AB. Viitattu 25.3.2024. (englanniksi)
24. ↑  Suomen nuorten kisajoukkue julki – mukana 12 maailmanmestaria *Jatkoaika.com*.  23.12.2016. Jatkoaika r.y. Viitattu 23.12.2016.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta